FI Euroopan unionin virallinen lehti C 304/21

KERTOMUS

Euroopan lentoturvallisuusviraston tilinpäätöksestä varainhoitovuodelta 2008 sekä viraston vastaukset

2009/C 304/05

SISÄLLYS

Kohta Sivu JOHDANTO… 1–2 22 TILINTARKASTUSTUOMIOISTUIMEN TARKASTUSLAUSUMA… 3–12 22 TALOUSARVIO- JA VARAINHALLINTOA KOSKEVAT HUOMAUTUKSET… 13–14 23 MUUT KYSYMYKSET… 15–16 23 Taulukko… 24 Viraston vastaukset… 26

JOHDANTO

1. Euroopan lentoturvallisuusvirasto (jäljempänä ’virasto’), joka sijaitsee Kölnissä, perustettiin 15 päivänä heinäkuuta 2002 annetulla Euroopan parlamentin ja neuvoston asetuksella (EY) N:o 1592/2002 (1). Viraston tehtävänä on säilyttää siviili-ilmailun korkea turvallisuustaso, varmistaa siviili-ilmailun turvallisuuden asianmukainen kehitys, laatia varmennusjärjestelmiä sekä antaa ilmailuun liittyvien tuotteiden todistuksia (2).

2. Viraston määrärahat olivat 102 miljoonaa euroa varainhoitovuonna 2008, kun ne edeltävänä varainhoitovuonna olivat olleet 72 miljoonaa euroa. Viraston henkilöstömäärä vuoden lopussa oli 442; edeltävänä vuonna vastaava määrä oli 362.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 ( 6 ) 185 artiklan 2 kohdan mukaisesti.

Pääjohtajan vastuu

5. Tulojen ja menojen hyväksyjänä pääjohtaja toteuttaa tulot ja menot sisältävää talousarviota viraston varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Pääjohtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma viraston tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai säännöstenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että viraston tilinpäätös ( 11 ) antaa olennaisilta osiltaan oikeat ja riittävät tiedot viraston taloudellisesta asemasta 31 päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta viraston varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että viraston 31 päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Suuri osa määrärahoista siirrettiin varainhoitovuodelle 2009. Siirrot koskevat lähinnä toimintamäärärahoja (yli 53 miljoonaa euroa), ja johtuvat seuraavista syistä: maksuin ja palkkioin rahoitettaviin menoihin kohdennettavia käyttötarkoitukseensa sidottuja tuloja (varaus) oli kertynyt (29,5 miljoonaa euroa), kansalliset ilmailuviranomaiset laskuttivat viiveellä ulkoistetuista hyväksyntätoimista, minkä lisäksi yrityksen resurssisuunnittelujärjestelmän täytäntöönpanossa ilmeni viivästyksiä. Tilanne oli vastoin vuotuisuusperiaatetta.

14. Virasto siirsi ensimmäisessä korjaavassa lisätalousarviossaan noin 6,6 miljoonaa euroa (15 prosenttia) henkilöstöön liittyviä menoja toimintamenoihin; näin virasto pyrki rahoittamaan yrityksen resurssisuunnittelujärjestelmästä aiheutuvat lisäkustannukset (4,3 miljoonaa euroa) sekä ulkoistetuista hyväksyntätoimista aiheutuvien kustannusten kasvun. Henkilöstöä koskevien määrärahojen huomattavat siirrot toimintamenoihin ilmentävät epärealistista palvelukseenoton suunnittelua ja puutteita yrityksen resurssisuunnittelujärjestelmän budjetoinnissa ja seurannassa.

MUUT KYSYMYKSET

15. Uutta maksuista ja palkkioista annettua asetusta (12) sovellettiin täydessä laajuudessa vuonna 2008. Viraston kustannuslaskennan mukaan hyväksyntätehtäviä koskeva tuloslaskelma oli varainhoitovuonna 2008 lähes 10 miljoonaa euroa. Tämä osoittaa, että vuotuisiin kiinteisiin maksuihin perustuvan järjestelmän luomat tulot nousivat huomattavasti todellisia kuluja suuremmiksi. Viraston olisi analysoitava tätä kehitystä ja laadittava hyväksyntähankkeisiin sovellettava seurantajärjestelmä, jotta se saa varmuuden siitä, että perittävät maksut eivät koko hankkeen keston aikana poikkea merkittävästi todellisista kuluista.

16. Vuotta 2008 koskevassa viraston työohjelmassa on lueteltu kaikkien pääasiallisten toimien osalta suunnitellut toimenpiteet, ensisijaiset tavoitteet sekä sovellettavat indikaattorit. Toimenpiteitä ei ole useinkaan kuvattu mitattavissa olevalla tavalla, eikä niillä ole selkeää yhteyttä tavoitteisiin. Tavoitteet ja indikaattorit ovat lähinnä tulospainotteisia eivätkä useinkaan mitattavissa, mikä vaikeuttaa puutteiden havaitsemista ja saavutusten arviointia kaikilla toimintatasoilla. Jotta virasto voisi soveltaa yksinomaan toimintojohtamista, jonka avulla resurssien kohdentamista ja toiminnan seurantaa olisi mahdollista kehittää jatkuvasti, viraston olisi määritettävä tarkat ja mitattavissa olevat tavoitteet sekä asianmukaiset tulosindikaattorit, ja edistettävä tulosten saavuttamista.

Tilintarkastustuomioistuin on hyväksynyt tämän kertomuksen Luxemburgissa 8. lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan lentoturvallisuusvirasto (Köln) Perustamissopimuksen mukainen yhteisön toimivalta Viraston toimivaltuudet sellaisina kuin ne on määritelty Euroopan parlamentin ja neuvoston asetuksessa (EY) N:o 216/2008 (niin kutsuttu perusasetus) Hallinto Viraston resurssit vuonna 2008 (vuoden 2007 tiedot suluissa) Tuotteet ja palvelut (vuoden 2007 tiedot suluissa) Yhteinen liikennepolitiikka: Neuvosto voi määräenemmistöllä päättää, annetaanko meri- ja lentoliikennettä koskevia aiheellisia säännöksiä sekä missä laajuudessa ja mitä menettelyä noudattaen niitä annetaan. (Perustamissopimuksen 80 artikla) Tavoitteet — ylläpitää yhtenäinen ja korkea siviili-ilmailun turvallisuuden taso Euroopassa sekä varmistaa siviili-ilmailun turvallisuuden asianmukainen toteuttaminen ja kehitys. Viraston tehtävät — antaa komissiolle osoitettuja lausuntoja ja suosituksia — antaa hyväksyntäeritelmiä, mukaan lukien lentokelpoisuusmääräykset ja hyväksyttävät menetelmät, joilla vaatimukset voidaan täyttää, sekä kaikenlaista ohjeaineistoa perusasetuksen ja sen soveltamissääntöjen soveltamista varten — tehdä päätöksiä lentokelpoisuudesta ja ympäristöhyväksynnästä, lentäjien hyväksynnästä, lentotoiminnan harjoittajien hyväksynnästä, kolmansien maiden toimijoista sekä jäsenvaltioita koskevista tarkastuksista ja yrityksiin kohdistettavasta tutkinnasta — tehdä jäsenvaltioiden toimivaltaisia viranomaisia koskevia standardointitarkastuksia. 1 — Hallintoneuvosto koostuu yhdestä kunkin jäsenvaltion edustajasta ja yhdestä komission edustajasta; perustaa neuvoa-antavan elimen, joka koostuu asianomaisten osapuolten edustajista. 2 — Pääjohtajan, joka johtaa virastoa, nimeää hallintoneuvosto komission ehdotuksen perusteella. 3 — Valituslautakunta ratkaisee muutoksenhaut, jotka liittyvät hyväksynnästä, maksuista tai yrityksiä koskevasta tutkinnasta tehtyihin viraston päätöksiin. 4 — Ulkoinen tarkastus Tilintarkastustuomioistuin. 5 — Vastuuvapauden myöntävä viranomainen Parlamentti myöntää neuvoston suosituksesta. Talousarvio Kokonaismäärärahat 100,9 (85,3) miljoonaa euroa, joista: tuloja saaduista palkkioista ja maksuista 67,2 (55,8) miljoonaa euroa (67 %) yhteisön tukea 30 (26,5) miljoonaa euroa (30 %) kolmansien maiden osuus (mukaan lukien EFTA-maiden ja Sveitsin osuudet): 1,4 (1,4) miljoonaa euroa Henkilöstö 31. joulukuuta 2008 Henkilöstötaulukossa 452 tilapäisen toimihenkilön tointa, joista täytettyjä: 403 (333) muu henkilöstö: 39, sopimussuhteiset toimihenkilöt 37, komennuksella olevat kansalliset asiantuntijat 1, erityisneuvonantaja 1 Yhteensä 403 tilapäistä henkilöstön jäsentä, — avustuksin rahoitetut: 158 — maksuin rahoitetut: 245 Lausunnot Kuusi lausuntoa asetusten (EY) N:o 216/2008, 1702/2003 ja 2042/2003 muuttamisesta Sääntelyä koskevat päätökset 11 hyväksyntään liittyvää päätöstä: erittelyt (7) sekä hyväksyttävät menetelmät vaatimusten täyttämiseksi ja ohjeaineisto (4) Kansainvälinen yhteistyö 18 työjärjestelyä Kiinan (15), Saudi-Arabian (1), Singaporen (1) ja Australian (1) siviili-ilmailuhallintojen kanssa. 1 muutos Japanin siviili-ilmailuhallinnon ja Euroopan lentoturvallisuusviraston välisiin työjärjestelyihin. 2 täytäntöönpanomenettelyä Venäjän ilmailuhallinnon ja Euroopan lentoturvallisuusviraston välisiin työjärjestelyihin. 1 täytäntöönpanomenettely Arabiemiraattien ja Euroopan lentoturvallisuusviraston välisiin työjärjestelyihin. 1 yhteisymmärryspöytäkirja Pakistanin siviili-ilmailuhallinnon kanssa. Hyväksyntää koskevat päätökset 31. joulukuuta 2008 Tyyppihyväksynnät: 8 Lisätyyppihyväksynnät: 764 Lentokelpoisuusmääräykset: 216 Vaihtoehtoinen vaatimusten noudattamismenetelmä: 84 ETSO-valtuutus: 281 Huomattavat muutokset: 932 Pienet muutokset: 2 241 Huomattavat korjaukset: 82 Hyväksyntää koskevat päätökset 31. joulukuuta 2008 Pienet korjaukset: 148 Lentokäsikirja: 468 Lento-olosuhteiden hyväksyminen: 296 Luvat suunnitteluorganisaatioille: 509 Luvat huolto-organisaatioille (kahdenväliset) (13): 1 372 Luvat huolto-organisaatioille (EU:n ulkopuoliset) (13): 233 Luvat huoltokoulutusta antaville organisaatioille (13): 28 Luvat valmistuksesta vastaaville organisaatioille (13): 20 Standardointitarkastukset (maiden määrä tyyppiä kohden) 31. joulukuuta 2008 Huolto (MAST): 27 Tuotanto (POAST): 12 Lähde: Viraston toimittamat tiedot.

VIRASTON VASTAUKSET 13. Tilintarkastustuomioistuimen huomautuksen mukaisesti suurin osa siirretyistä sitoumuksista ja määrärahoista, jotka kuuluvat viraston toiminnan kiertokulkuun, vastaavat hakijoilta saatuja ennakkomaksuja ja kansallisten ilmailuviranomaisten viiveellä tapahtunutta laskutusta. Resurssisuunnittelujärjestelmän (ERP) käyttöönottoon liittyneet sitoumusten siirrot johtuivat palvelusopimuksen allekirjoittamisessa tapahtuneesta viivästymisestä. 14. Siirto johtui siitä, että erityisasiantuntijoiden rekrytointi osoittautui odotettua vaikeammaksi, mikä vuorostaan on hidastuttanut hyväksyntätoimien sisällyttämistä omaan toimintaan. Samaan aikaan esiintyi myös monia eronpyyntöjä ja suuri määrä (n. 25) viraston sisäisiä hakijoita menestyi vuoden 2008 kuluessa järjestetyissä ulkopuolisissa työhönottomenettelyissä. Toisaalta ilmeni lisärahoituksen tarvetta resurssisuunnittelujärjestelmän (ERP) käyttöönottamiseksi. 15. Kyseessä on ensimmäinen kokonainen vuosi, jonka aikana hyväksyntätehtäviin on sovellettu uutta maksuista ja palkkioista annettua asetusta. Virasto tutkii edelleen perusteellisesti tällaista ylijäämää selittäviä objektiivisia syitä, esimerkiksi hyväksymistoiminnassa ilmennyttä suurta ylitöiden määrää, jota ei katsottu menoksi kirjanpitojärjestelmässä. Tämä tutkiminen luo pohjaa komissioon ja alan teollisuuteen nähden sovellettavan veloitusjärjestelmän mahdolliselle tarkistamiselle. 16. Virasto on pääsemässä ISO9001:2008-sertifiointijärjestelmän piiriin, mihin kuuluu tavoitteiden ja avaintoimintoindikaattoreiden (KPI:t) kehittäminen. Näiden laatu on parantunut vuoden 2010 työohjelmassa. Näiden tavoitteiden arviointia sekä avaintoimintoindikaattoreiden (KPI:t) käyttöä tukevat luotettavamman tietojärjestelmän so. resurssisuunnittelujärjestelmän käyttöönotto.

(1) EYVL L 240, 7.9.2002, s. 1.

(2) Taulukossa esitetään tiedoksi yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 80), 33 artikla.

(8) Komission asetuksen (EY, Euratom) N:o 2343/2002 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on liitetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 18. kesäkuuta 2009 ja tilintarkastustuomioistuin vastaanotti sen 6. heinäkuuta 2009. Viraston lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja www.easa.europa.eu

(12) Komission asetus (EY) N:o 593/2007, annettu 31 päivänä toukokuuta 2007, Euroopan lentoturvallisuusviraston perimistä maksuista ja palkkioista.

(13) Organisaatioiden hyväksymistoiminta on jaoteltu jo hyväksyttyihin organisaatioihin kohdistettavaan päävalvontaan (hyväksyntä uusitaan 2–3 vuoden välein) ja uusiin hyväksyntiin liittyvään toimintaan. Tiedot kuvaavat hyväksyntien kokonaismäärää 31. joulukuuta 2008.